Alan Miler (fudbaler)
Alan Džon Miler (, Eping, 29. mart 1970 — 3. jun 2021) bio je  engleski profesionalni fudbalski golman.

Karijera 

Miler je svoju fudbalsku karijeru počeo sa 14 godina u Arsenalu 1984. godine. Sa njima je osvojio FA Kup Juniora 1988. godine, a potom je osvojio i četiri kupa za reprezentaciju Engleske U-21. Bio je u prvom timu zajedno sa Džonom Lukićem, a zatim i sa Dejvidom Simenom, pa je retko dobijao priliku da se dokaže. Bio je na pozajmicama u Plimut Erdžilu, Vest Bromvič albionu i Birmingem sitiju.

Konačno je debitovao u Arsenalu 21. novembra 1992. godine kao zamena (prvi Arsenalov golman koji je ikada došao kao zamena) i pojavio se još sedam puta u sledeće dve sezone. Osvojili su medalju FA kup-a i Liga kup 1992–93. godine i medalju Kup pobednika kupova 1993–94. godine, ali je on oba puta bio neiskorišćena zamena.

U leto 1994. godine, želeći da bude u prvom timu, Miler prelazi u Midlsbro za 500.000£(funti), osvojivši medalju u Prvoj ligi Engleske, u svojoj prvoj sezoni.

Godine 1997., on je potpisao ugovor od 400.000£(funti) sa Vest Bromvič albionom, pre nego da pređe u Blekbern Roverse 2000. godine. Odigrao je samo dve utakmice za vreme svog boravka u Ivud Parku, protiv Šefild Junajteda u Ligi i Portsmuta u Liga kupu. Dok je bio u Blekbern-u, igrao je za Bristol siti i Koventri siti, kao pozajmica, tokom 2000-01. godine. Njegovo jedino pojavljivanje u Koventriju, u meču protiv Čelsija, bilo je zaboravljeno, jer je bio zamena Krisa Kirklanda, nakon što je Kris morao da napusti meč. Koventri je izbubio meč, rezultatom 6:1. U oktobru 2001. godine, opet je bio na pozajmici, ovog puta u Sv. Džonston-u. Kasnije je bio vraćen sa pozajmice iz Sv. Džonston-a, kako bi opet zauzeo svoje mesto na klupi u Blekbernu, kada su osvojili Fudbalski Liga kup, obezbeđujući podršku Bred Fridelu, zbog povrede regularne zamene golmana Alena Kelija. 
Miler se je penzionisao 2003. godine, nakon povrede.

Po završetku karijere živeo je u Holkam-u (selo i civilna parohija severo-zapadno od okruga Norfok, Engleska) i igrao kriket za Holkam Estejt.

Nagrade 
Individualne

 Prva Liga Engleske PFA tim godine 1997-98.

Reference

Spoljašnje veze 
 Profil Alana Milera na sajtu www.soccerbase.com.

Рођени 1970.
Умрли 2021.
Енглески фудбалери
Фудбалери Арсенала
Фудбалери Плимут Аргајла
Фудбалери Вест Бромич албиона
Фудбалери Бирмингем Ситија
Фудбалери Мидлсброа
Фудбалери Блекберн роверса
Фудбалери Бристол Ситија
Фудбалери Ковентри Ситија
Фудбалски голмани